Bill Gates maak plase bymekaar | Maroela Media
Bill Gates het homself verbind tot landbou-ontwikkeling in Afrika. Foto: AFP
Bill Gates was eens die rykste persoon op aarde, maar is in 2017 deur Amazon se stigter, Jeff Bezos, verbygesteek. Vandag is hierdie programmatuurmagnaat egter die grootste eienaar van landbougrond in die VSA. Hy besit 'n allemintige 97 934 hektaar bewerkbare grond. Daarbenewens besit hy ook 10 927 hektaar wat vir ander doeleindes aangewend word. Sy portefeulje strek oor 19 deelstate.
Dié miljardêr filantroop en sy vrou, Melinda, is gereeld in die nuus vir hulle ambisieuse hulpverleningsprojekte. Die Bill en Melinda Gates Stigting, wat $50 miljard sterk is, doen aansienlik baie verligting- en opheffingswerk in Suid-Amerika, Latyns-Amerika en Afrika deur navorsing, nuutskeppings en tegnologie in te span. Gates se verbintenis tot die doel om elke persoon in die wêreld teen Covid-19 in te ent, ontvang kritiek en ondersteuning uit vele oorde en maak hom die slagoffer van verskeie samesweringsteorieë. Maar hy volg ook ander roetes om 'n verskil te maak, soos die bevordering van voedselsekerheid.
Gates se rede vir sy belangstelling in boerdery is dus voor die hand liggend. Hy glo dat die wêreld se ekonomiese groei en voortbestaan in kosproduksie is. Grond as 'n belegging is ook nie baie wisselvallig nie en steeds teen die aandelebeurs en inflasie verskans. Enige sakeman verstaan ook dat jy nie al jou eiers in een mandjie moet sit nie. Hy het wel 'n groot sprong van die inligtingstegnologie na boerdery gemaak…
Gates reken ook die enigste manier om armoede op die platteland in opkomende lande te verlig is om kleinboere te leer hoe om die grond optimaal te bewerk en te benut. Ten spyte van die uiters vrugbare grond, is die opbrengste op plase in Afrika suid van die Sahara en Suid-Asië heelwat laer is as in die res van die wêreld. Daarom is die stigting 'n groot drywer van hervorming van landbou en verbetering van landboupraktyke.
Die stigting het verlede jaar aangekondig dat hulle 'n nie-winsgewende organisasie, Bill & Melinda Gates Agricultural Innovations, ook bekend as Gates Ag One, gestig het. Die doel van hierdie instituut is om kleinboere in opkomende lande die nodige gereedskap te bied om meer gewasse met 'n hoër opbrengs te produseer en aan te pas by klimaatsverandering.
Gates se grond word deur Cascade Beleggings besit – 'n houermaatskappy wat die Gates-familie vir 'n verskeidenheid beleggings gebruik.
Hoe gaan dit werk vir hom met die Great Reset van Klaus Schwab van die Wereld Ekonomiese Forum, waar privaatbesit gekanselleer word. Hy kan baie verloor? Baie vreemd.
Dit is n bangmaak storie en n manier om grond makliker te bekom.
Ek kan nie verstaan dat daar enige publisiteit aan Bill Gates gegee word.
Ons stel nie belang in hom of sy maatskappye nie want hy staan vir die nuwe wereldorde en ons nie.
Jou skelm streke gaan jou een of ander tyd in haal.
Maak nogal "sense". Baie nuwe grond kom op mark na baie klein boere met Covid uitboer. Sommer grond beskikbaar met duisende nuwe kiesers op pad.